**N á v r h**

VŠEOBECNE ZÁVÄZNÉHO NARIADENIA č. 4/2020,

ktorým sa mení a dopĺňa všeobecne záväzné nariadenie 12/2019 o určení príspevku na čiastočnú úhradu nákladov v školách a školských zariadeniach v zriaďovateľskej pôsobnosti Mesta Šamorín **(**ďalej len„VZN“)

**Návrh VZN: -** vyvesený na úradnej tabuli dňa: 15.04.2020

* zverejnený na webovej stránke mesta dňa: 15.04.2020

**Lehota na predloženie pripomienok k návrhu VZN:** do 27.04.2020 vrátane

Mestské zastupiteľstvo mesta Šamorín na základe ust. § 6 ods. 1 a ust. § 11 ods. 4 písm. g) zákona SNR č. 369/1990 Zb. o obecnom zriadení v znení neskorších zmien a doplnkov podľa ust. § 28 ods. 5, § 49 ods. 4, § 114 ods. 6 , § 116 ods. 6 a § 140 ods. 10 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov **vydáva** toto všeobecne záväzné nariadenie.

**Článok 1**

VZN mesta Šamorín č. 12/2019 o určení príspevku na čiastočnú úhradu nákladov v školách a školských zariadeniach v zriaďovateľskej pôsobnosti Mesta Šamorín v znení VZN č. 4/2020 sa mení a dopĺňa takto:

1) Článok 2 sa dopĺňa odsekom 5), v znení: V prípade mimoriadneho prerušenia školského vyučovania neprispieva zákonný zástupca na čiastočnú úhradu výdavkov materskej školy.

2) Článok 3 sa dopĺňa odsekom 3), v znení: V prípade mimoriadneho prerušenia školského vyučovania neprispieva zákonný zástupca na čiastočnú úhradu nákladov spojených so štúdiom na základnej umeleckej škole.

3) Článok 4 sa dopĺňa odsekom 3), v znení: V prípade mimoriadneho prerušenia školského vyučovania neprispieva zákonný zástupca dieťaťa ani dospelá osoba na čiastočnú úhradu nákladov spojených s činnosťou centra voľného času.

4) Článok 5 sa dopĺňa odsekom 3), v znení: V prípade mimoriadneho prerušenia školského vyučovania neprispieva zákonný zástupca žiaka na čiastočnú úhradu nákladov spojených s činnosťou školského klubu detí.

5) Článok 6 sa dopĺňa odsekom 14), v znení: V prípade mimoriadneho prerušenia školského vyučovania stravníci neuhrádzajú finančný príspevok na stravovanie vo výške nákladov na nákup potravín ani na režijné náklady.

**Článok 2**

1) Na tomto VZN sa uznieslo Mestské zastupiteľstvo mesta Šamorín dňa 30.4.2020 pod č.....

2) Toto VZN nadobúda účinnosť dňa 15-tym dňom odo dňa jeho vyvesenia na úradnej tabuli mesta.

Csaba Orosz

primátor mesta